THAIมอบตั๋วสต็อกโฮม – กรุงเทพฯแก่ 3 นักปั่นจักรยานชาวสวีเดน
THAI มอบบัตรโดยสารเครื่องบินเส้นทาง ไป – กลับ เส้นทางสต็อกโฮม – กรุงเทพฯ แก่ 3 นักปั่นจักรยานชาวสวีเดน
20 ก.ย. 2559

 

นายเกียรติคุณ ชาติประเสริฐ (ที่ 2 จากซ้าย) เอกอัครราชทูตไทยประจำกรุงสต็อกโฮม ประเทศสวีเดน และนายวิรุจน์ รุจิพงศ์ (ที่ 2 จากขวา) ผู้จัดการทั่วไปประจำเมืองสต็อกโฮม ประเทศสวีเดน บริษัท การบินไทย จำกัด (มหาชน) หรือ THAI มอบบัตรโดยสารเครื่องบินเส้นทาง ไป – กลับ เส้นทางสต็อกโฮม – กรุงเทพฯ แก่ 3 นักปั่นจักรยานชาวสวีเดน ได้แก่ Mr. Calle Wollgard (ที่ 4 จากขวา) Ms. Eva Eriksson (ที่ 5 จากขวา) และ Ms. Lovisa Hakansson (ที่ 3 จากขวา) 3 นักปั่นจักรยานชาวสวีเดนที่เดินทางมาจัดกิจกรรมโครงการ The Happy World Tour ครั้งที่ 2 เพื่อระดมทุนช่วยเหลือมูลนิธิ Happy Child Foundation ในการช่วยเหลือเด็กกำพร้าจากเหตุการณ์สึนามิ เมื่อธันวาคม ปี 2547 ที่จังหวัดภูเก็ต
โดย 3 นักปั่นจักรยานชาวสวีเดนจะปั่นจักรยานไปรอบโลก ซึ่งจะเริ่มต้นปั่นจักรยานจาก จังหวัดภูเก็ตผ่านชายแดนไทย – มาเลเซีย ทางด่านปาดังเบซาร์ ประเทศมาเลเซีย ลงไปทางสิงคโปร์ อินโดนิเซีย ออสเตรเลีย นิวซีแลนด์ เดินทางต่อไปยังสหรัฐอเมริกา ข้ามมายังทวีปยุโรปและเข้าสู่ทวีปเอเชียทางประเทศตุรกี ผ่านตะวันออกกลาง จีน ผ่านลงมาทางลาว พม่า และกลับมาถึงประเทศไทยที่ อ.แม่สาย จ.เชียงราย และปั่นต่อลงมาจบที่ จ.ภูเก็ต โดยคาดว่าจะใช้เวลาปั่นรอบโลกประมาณ 14 เดือน นอกจากนี้การบินไทยยังได้จัดส่งนักปั่นจักรยานเข้าร่วมกิจกรรมกับ 3 นักปั่นชาวสวีเดนที่จังหวัดภูเก็ตอีกด้วย
ทั้งนี้ 3 นักปั่นจักรยานจะเดินทางจากประเทศสวีเดนมาถึงประเทศไทยในวันที่ 26 กันยายน 2559 โดยการบินไทย เที่ยวบินที่ ทีจี 961
 